Laulu ja mängu leht
Laulu ja mängu leht oli aastatel 1885–1897 ja 1908 Tartus ilmunud Eesti esimene muusikakuukiri, mille toimetaja ja väljaandja oli Karl August Hermann. Aastal 1908 ilmus kuukirja XIV aastakäigu 2 numbrit. Väljaandes leidis kajastust kodu- ja välismaa muusikaelu, muusikaajalugu, samuti oli kirjutisi eesti esimestest heliloojatest, nende loomingust ja esimestest laulupidudest. Ajakiri oli rahva seas väga populaarne.